Erich von Däniken

Erich Anton Paul von Däniken (1935–2026) var en sveitsisk forfatter som skrev flere bøker om menneskenes fjerne fortid og teorier om menneskehetens opphav. Han er best kjent for sin fantasifulle hypotese om at jorden i tidligere tider hadde vært besøkt av utenomjordiske, intelligente vesener, og at disse vesenene kanskje endog hadde forbedret den menneskelige intelligens ved hjelp av kunstig mutasjon.

Hans arbeid har skapt mye debatt og bidratt til å popularisere teorien om antikke astronauter. Mange av hans ideer har blitt kritisert av vitenskapelige miljøer.

Von Däniken utga en rekke bøker fra 1968; bøkene har blitt oversatt til 28 språk og har solgt over 63 millioner eksemplarer på verdensbasis. Etter hans første bok ble det en enorm interesse for hypotesene han fremsatte, og det kom mange lignende hypoteser fra andre forfattere. Det kom også noen bøker hvor forfatteren ville motbevise von Dänikens hypoteser.Welt.de – Erich von Däniken: "Die Außerirdischen werden wiederkommen" (Av Richard Heister. Publisert 12. april 2010, besøkt 31. oktober 2012)

Bøkene hans har vært utgangspunkt for to langfilmer: Chariots of the Gods og Messages of the Gods. Han var også involvert i arbeid med andre medier som filmer og tegneserier. Ideene som han fremmet i sine bøker, har blitt forkastet av vitenskapsmenn og akademikere, som kategoriserer hans arbeid som pseudohistorie og pseudoarkeologi.

 Bøkene 
Hovedtesen i Erindringer om fremtiden, fra 1969, (Originaltittel: Erinnerungen an die Zukunft, 1968), er at utenomjordiske vesener påvirket gammel teknologi. Von Däniken antyder at noen eldgamle bygningsstrukturer og gjenstander ser ut til å reflektere mer sofistikert teknologisk kunnskap enn det som er kjent eller antatt å ha eksistert på det tidspunktet de ble produsert. Von Däniken hevder at disse gjenstandene ble produsert enten av utenomjordiske besøkende eller av mennesker som lærte den nødvendige kunnskapen fra utenomjordiske. Von Däniken skriver at opprinnelsen til mange religioner, inkludert beretninger i Bibelens gamle testamente, er reaksjoner på kontakt med en fremmed rase. Han skriver om steder og byggverk som de egyptiske pyramidene, Stonehenge i England og Moai på Påskeøya, Nazcalinjene i Peru, vognsporene på Malta og sakrofaglokket til Maya-kongen K’inich Janaab’ Pakal. Boken ble oversatt til en lang rekke språk og ble en bestselger i nærmere 50 land.

Oppfølgeren Tilbake til stjernene fra 1970 (Originaltittel: Zurück zu den Sternen, 1969) fulgte i samme spor. Her dykker han dypere inn i bevisene for utenomjordiske besøk. Han analyserer gamle tekster og symboler, og foreslår at mange sivilisasjoner hadde avansert kunnskap som kan ha blitt gitt av fremmede vesener. Han presenterer nye funn og tolkninger, og har reist verden rundt for å samle bevis som han mener støtter ideen om at jorden har blitt besøkt av intelligente vesener fra verdensrommet i fjern fortid. Boken ble oversatt til en rekke språk men ble ikke en like stor suksess som forløperen.

Hva gudene sådde, 1972 (Originaltittel: Aussaat und Kosmos, 1972) hvor han presenterer nye funn og argumenterer. Som utforskning av jungelen i Sør-Amerika hvor han på avsidesliggende områder hevder å ha funnet bevis på avanserte strukturer og tunneler skapt av en tapt sivilisasjon. Han analyserer myter og legender fra ulike kulturer, og foreslår at likheter mellom dem kan skyldes felles opphav fra utenomjordiske besøkende.

Boken Min verden i bilder fra 1973 (Originaltittel: Meine Welt in Bildern, 1973) er en fascinerende samling av fotografier og illustrasjoner fra ulike steder rundt om i verden. Gjennom disse bildene deler han sine teorier om antikke astronauter og utenomjordisk påvirkning på menneskehetens historie. Boken fungerer som en visuell reise gjennom mysteriene han har utforsket i sine tidligere bøker.

Etter denne boken kom en lang rekke bøker om det samme temaet, men Von Däniken klarte aldri å oppnå samme interesse for teamet på slutten av 1970-årene og videre.

 Bokutgivelser på norsk 
 : Erindringer om fremtiden : om fortidens uløste gåter
 : Tilbake til stjernene : om mulighetene for det umulige
 : Hva gudene sådde : prosjekter og spor efter utenomjordiske intelligenser
 : Min verden i bilder
 : Visjoner og fenomenerVisjoner og fenomener
 : Fortidens profet
 : Bevis
 : I kryssforhør : møte med forskeren bak teorien om at intelligente vesener fra verdensrommet besøkte våre forfedreI kryssforhør
 : Reisen til Kiribati : eventyr mellom himmel og jord
 : Gudenes strategi : verdens åttende underverk
 : Dagen da gudene kom : 11. august 3114 f.Kr
 : Har jeg tatt feil? : nye erindringer om fremtiden
 : Vi er alle gudenes barn : hvis gravsteder kunne fortelle
 : Sfinksens øyne : nye spørsmål til det gamle landet ved Nilen
 : Kosmiske spor : nye pre-astronautiske oppdagelser fra fem kontinenter – redaktør: Erich von Däniken ; oversatt fra tysk av Ådne GoplenKosmiske spor
 : Fortidens kjemper : alt var annerledes da steinene ble reistFortidens kjemper
 : På sporet av de fremmede
 : GudesjokketGudesjokket
 : De allmektige
 : Dommedag : tilbake til fremtidenDommedag
 : Budskapet fra Nazca : tegn for evighetenBudskapet fra Nazca
 : Gåten om de greske gudene : fra Atlantis til Delfi
 : Gudene var astronauter!
 : Ført bak lyset! : fra verdens mest umulige bok, Enoks tryllehage og et skjult bibliotek av metall

 Filmografi 
 : Erinnerungen an die Zukunft (norsk oversettelse: Erindringer om fremtiden) – regissert av Harald Reinl (1908–1986); filmen ble i 1971 Oscar-nominert i klassen beste dokumentarfilm.
 : Botschaft der Götter (norsk oversettelse: Gudenes budskap) – regissert av Harald Reinl
 En episode av TV-serien Ancient Aliens baserer seg på noen av von Dänikens teorier

 Se også 
 Antikke astronauter

 Referanser 

 Eksterne lenker 





Kategori:Sveitsiske forfattere
Kategori:Sveitsiske forskere
Kategori:Pseudoarkeologi
Kategori:Mysterier
Kategori:Personer fra distriktet Zofingen i kanton Aargau